31988D0566
L 310/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 октомври 1988 година
за установяване на списък на продуктите, посочени във втората алинея на член 3, параграф 1 от Регламент (ЕИО) № 1898/87 на Съвета
(88/566/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1898/87 на Съвета от 2 юли 1987 г. относно закрилата на наименованията, използвани в търговията с мляко и млечни продукти (1), изменен с Регламент (ЕИО) № 222/88 (2), и по-специално член 4, параграф 2, буква б) от него,
като има предвид, че Регламент (ЕИО) № 1898/87 установява принципа, че наименованията „мляко“ и „млечни продукти“ не могат да се използват за други млечни продукти, освен за описаните в член 2 от него; като има предвид, че по изключение този принцип не се прилага спрямо наименованията на продуктите, чието естество е познато от традиционната им употреба и/или когато наименованията са ясно употребени, за да опишат характерно качество на продукта;
като има предвид, че държавите-членки трябва да уведомят Комисията относно индикативния списък на продуктите, за които считат, че в рамките на техните територии удовлетворяват критериите за гореспоменатото изключение; като има предвид, че в съответствие с член 4, параграф 2, буква б) от горепосочения регламент въз основата на индикативните списъци, предоставени от държавите-членки, трябва да се направи списък на такива продукти; като има предвид, че списъкът на Общността трябва да съдържа наименованията на съответните продукти в съответствие с тяхната традиционна употреба на различните езици на Общността, за да могат тези наименования да станат използваеми във всички държави-членки, при условие че съблюдават разпоредбите на Директива 79/112/ЕИО на Съвета от 18 декември 1978 г. за сближаването на законодателствата на държавите-членки в областта на етикетирането, представянето и рекламата на храни, предназначени за продажба на крайния потребител (3), последно изменена с Директива 86/197/ЕИО (4);
като има предвид, че този списък не е изчерпателен и може да бъде допълван в съответствие с член 4, параграф 2, буква б) от Регламент (ЕИО) № 1898/87;
като има предвид, че Управителният комитет по млякото и млечните продукти не е предоставил становище в рамките на срока, определени от неговия председател,
ПРИЕ НАСТОЯЩОТО РЕШЕНИЕ:
Член 1
Продуктите, които, на територията на Общността, съответстват на продуктите, посочени във втората алинея от член 3, параграф 1 от Регламент (ЕИО) № 1898/87, са изброени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 28 октомври 1988 година.